Seuseureuhan

Seuseureuhan; Sirih hutan  (Piper aduncum) nyaéta hiji tutuwuhan anu ngarambat (climber) anu asalna tina kulawarga Piperaceae. Ieu tutuwuhan pituin ti  Afrika Kalér, loba kapanggih hirup di Indonésia, salah sahiji tempat hirupna tayalian Gunung Prau.

Habitat
Ieu tutuwuhan katempo hirup di aréa perkebunan, leuweung alami, sisi susukan, jeung daérah séjén anu negrak tur jemlek.

Ciri mandiri
Tangkalna: Kaian/mibanda kai, puhuna semu buleud, tungtungna rata tur bubukuan, tangkalna mibanda bulu anu lemes, silindris 5-10 mm. 
Daun panjang 10-14 cm, rubakna  5-6 cm, tulang daun ngaramo, héjo ngora. 
Kembang: majemuk, wujudna buli, kelaminna hiji, daun lindungna mibanda cupat 0,5-1,25mm, melengkung, gagang benang sari pondok, kepala sari leutik, pibuaheun napel, kepala putik dua nepika tilu, pondok, bodas, bodas semu konéng. 
Buah: buni, cupatna pondok, panjang bulir 12-14 cm, anu ngora konéng semu héjo, robah jadi héjo kolot dimana geus kolot. 
Siki: leutik, coklat. Akar: tunggang, bodas semu coklat

Kandungan kimia
Tutuwuhan ieu mibanda saponin, flavonoida, polifenol, minyak atsiri, chalcone, sarta  senyawa lianna anu bisa dimangpaatkeun pikeun ngubaran raheut, ngubaran sarebel, ngalancarkeun padaharan, salaku antiseptik, ngabasmi bakteri jeung jamur sarta virus.

Dicutat tina 

Flora Indonesia
aduncum
Tutuwuhan ubar